ममता बनर्जी के मीम पर बॉलीवुड प्रोड्यूसर का जवाब, बोले- बंगाल की महिला दाऊद बनना बंद करें दीदी  
ममता बनर्जी के मीम पर बॉलीवु़ड प्रोड्यूसर का ट्वीट
उन्होंने ममता बनर्जी की आलोचना की है
उनका ट्वीट वायरल हो रहा है
ममता बनर्जी (Mamata Banerjee) पर आपत्तिजनक मीम बनाकर सोशल मीडिया पर शेयर करने वाली बीजेपी की कार्यकर्ता प्रियंका शर्मा को गिरफ्तार किया गया था. इसको लेकर देशभर में पश्चिम बंगाल की मुख्यमंत्री ममता बनर्जी (Mamata Banerjee) की आलोचना हुई थी. अब इस संबंध में बॉलीवुड गलियारे से भी आवाज उठी थी और ममता बनर्जी की आलोचना हुई थी. ममता बनर्जी (Mamata Banerjee) की आलोचना करने और प्रियंका शर्मा के समर्थन में एक और आवाज उठी है और वो आवाज है बॉलीवुड के प्रोड्यूसर संदीप सिंह (Sandip S Singh) की. उन्होंने ट्वीट कर इस संबंध में अपना रिएक्शन दिया है.

Didi @MamataOfficial finally your ego has lost. Is freedom of speech too much to ask for in your state? We all stand by Priyanka Sharma. Please stop being the Female Dawood of Bengal pic.twitter.com/6N5PDC6Mot

संदीप सिंह (Sandip S Singh) ने लिखा: "ममता दीदी आखिरकार अहंकार खो गया. क्या आपके राज्य में बोलने की स्वतंत्रता बहुत अधिक है? हम सभी प्रियंका शर्मा के साथ खड़े हैं. कृपया बंगाल की महिला दाऊद बनना बंद करें." बॉलीवुड प्रोड्यूसर संदीप सिंह (Sandip S Singh) ने इस तरह ममता बनर्जी की आलोचना की है. उनका ट्वीट खूब वायरल हो रहा है.
बता दें कि पश्चिम बंगाल की मुख्यमंत्री ममता बनर्जी (Mamata Banerjee) का आपत्तिजनक मीम सोशल मीडिया पर शेयर करने वाली भारतीय जनता पार्टी (BJP) की कार्यकर्ता प्रियंका शर्मा को सुप्रीम कोर्ट (Supreme Court) से सशर्त जमानत मिल गई है. सुप्रीम कोर्ट ने कहा कि अगर प्रियंका शर्मा माफी मांगती हैं तो जमानत मिल सकती है. इसके साथ ही कोर्ट ने कहा कि वह जमानत पर छूटते ही माफी मांगेंगी. साथ ही कहा कि सोशल मीडिया पर पोस्ट करना सही नहीं थी. बता दें, भाजपा कार्यकर्ता को ममता बनर्जी का मीम बनाने के आरोप में जेल में डाल दिया गया था. कोर्ट ने कहा, 'उसे तुरंत जमानत पर रिहा किया जाए और बाहर आते ही वो फेसबुक पोस्ट के लिए लिखित में माफी मांगेंगी. जो सोशल मीडिया पर पोस्ट किया गया वो सही नहीं था. अगर किसी को दुख पहुंचा है तो माफी मांगनी चाहिए.'